da en it en en en da cs en da da da hu da da da da de da cs da da da da da da tr en cs da da en da de da da km km da km da en km da da da da da da da da da da da tr da da en sv fa da da da km da da da da da da et da da da da da da nn da da da da da en da sv da da km da da da da da et da da da da da da da da da da da sv sv da da da da da km en da da da da da sv da et da da da fi da da nb da da da da da da da da da ro da da da da da da da da da da ru en da da da fr da en da sv da nb da da sv da sv da da km da da da da da da da et da da da da da de da da da da da da da da da da da da da da da da da da da da da da da da da da da da en da da da da da da da hu da da da da da da da en da da da da da de da da da da da da da da da nn sv sv da oc en en da km en de eo da nn hu da de en da en nn nb da da da en
Klientberetninger i København K | - Sund og slank med Lene
Vitamintest til hunde & katte
Vil du arbejde med vitamintesten?
​Linnea gik i et 12 måneders kostforløb hos elev på Lene Hansson Academy (kostvejlederuddannelsen), hør og se hvor godt hun fik det, med energien, fordøjelsen, tinnitus og vægten!
Anne-Lise slap af med sin allergi!
Jeg begyndte – desværre – at udfase den sunde levevis, men det fortsatte med at hjælpe på min allergi i mange år fremover. Hvis det vendte lidt tilbage startede jeg straks at leve efter Lenes kostråd, og så forsvandt det fuldstændigt igen.
Jeg har lidt at allergi siden min første fødsel (1967). Jeg blev med årene ”multiallergiker” som man kaldte det på hospitalet, for jeg udviklede konstant nye allergier overfor medikamenter, eller f.eks. overfor den nål som de brugte i forbindelser med indsprøjtninger af den medicin, der skulle hjælpe på min allergi.
Jeg kunne ikke spise æbler (birk syndrome) – blot for at nævne noget – og hvis min arbejdsplads ved en fejl havde lagt grønne æbler (det værste for mig) i frugtkurven på vore etage, kunne jeg ikke trække vejet så snart jeg trådte ud af elevatoren, og mine kollegaer måtte ile til og få dem fjernet.
Siden min 8 uges kur, har jeg kunne SPISE almindelige æbler, noget der for mig har været helt utroligt.
Desværre er jeg et menneske der ”falder tilbage i de dårlige vaner” – men nu er jeg begyndt på et forløb igen, og jeg har behov for at oplyse om dette, og fortælle hele Danmark om, at man ikke behøver tage medicin og have det dårligt, man kan rette op på det ved hjælp at nogle simple kostråd.
Marianne fik normalt stofskifte og tabte 6, 4 kilo
Marianne er 54 år og har hele hendes liv kæmpet med vægten. For to år siden fik hun konstateret for lavt stofskifte men synes selv, hun spiser fornuftigt. Hun tager Eltroxin hver dag, for at få stofskiftet normaliseret. Marianne er mor til to voksne sønner, er 1.76 cm høj og vejer 97,3 kg. Hun arbejder som pædagog i en vuggestue, er frivillig rådgiver i “Børns vilkår” og bor med sin mand, Martin og hund Harley i et hus i Ishøj.
Konstateret for lavt stofskifte hos lægen – tager medicin for det
Tab af hår i øjenbryn
Drak kun ½-1 liter væske dagligt.
Har været til lægen for at få ny måling af hendes stofskifte, resultatet viser at på trods af at Marianne selv har neddoseret medicinen, så ligger stofskiftet hvor det skal være. Hun skal stadig til kontrol og håber på at kunne slippe medicinen. Lægens har fortalt Marianne at skjoldbruskkirtlen er ved at være normal i størrelsen og han har godkendt at hun selv har neddoseret medicinen.
Vægttab på 6,4 kilo og gået 2 buksestørrelser ned.
Nina fik styr på lav energi, dårlig fordøjelse og væskemangel – og tabte 6,9 kilo!
Nina var som mange andre danskere dårlig til at drikke vand. og de par glas vand hun dagligt fik ned, blev faktisk hurtigt skyllet ud af hendes krop, da hun også dagligt drak kaffe og vin.
Når jeg kigger på Ninas sygdomshistorie og ser på hendes ”før”- kostdagbog, er det tydeligt for mig at se, at Ninas problemer kunne være startet, da hendes fordøjelse gik i stå, pga. for lidt væske i hendes dagligdag. Dette gav hende forstoppelse, for højt blodtryk og siden analcancer.
Vejede 76,9 kg (167 cm)
Fordøjelsesproblemer (kraftig forstoppelse og luft i maven)
Forhøjet blodtryk i over 10 år
Tager piller mod forhøjet blodtryk
Da Nina startede sin kostomlægningen hos mig, smed hun, efter eget valg, men i samråd med lægen, også sine blodtrykspiller, sin hormonpille og vanddrivende piller i "skraldespanden".
Hun har løbende fået målt sit blodtryk, og det er meget fint, ligger som regel på
Stabilt blodsukker – sukkertrangen er væk!
Lider ikke længere af migræne
Line på 34 år fik normalt blodtryk på 7 dage
Line Gry Simonsen. Line er 34 år, bor alene med sin datter på 8 år i Jægerspris og arbejder som pædagog i en vuggestue. Hun er desuden tillidsrepræsentant for 5 daginstitutioner.
Line er 166 cm og min vejer 78,5 kg da jeg møder hende første gang. Hun har haft forhøjet blodtryk, siden hun var 24 år, og får blodtrykssænkende medicin hver eneste dag. Hendes blodtryk var dengang hun gik i behandling, var 220/120 og selvom lægen gav hende blodtryksmedicin, kom trykket kun ned i kategorien ”moderat forhøjet blodtryk”, det lå på 145/90.
Hun har før trænet og spist sundt, og derved selv reguleret sit blodtryk – så hun ved det kan lade sig gøre!
Ved vores første møde fortalte Line mig: ”Jeg vil på ingen måde selv være skyld i, at jeg måske dør tidligt fra mit barn - Så en livsstilændring er et must”.
Forhøjet blodtryk – medicineret fra 220/120 til 145/90
Træthed efter et måltid
Dårlig nattesøvn med afbrydelser og max. 6 timers søvn
Da Line kom til mig, til den anden konsultation og blot en uge efter, havde hun efterlevet alle mine kostråd 100%, hun have været til lægen lige inden hendes besøg hos mig, og lægen målte hendes tryk 124/74.
Hun var på et 8 ugers kostprogram, der gav hende alt dette:
Ingen luft i maven
Ikke reageret på sin allergi
God nattesøvn uden afbrydelser
Hanne fik det bedre med sine smerter og hende kæreste hoppede med på den nye kost og tabte 12 kilo på 45 dage
Hanne, min klient fra Nordjylland, på 46 år, døjede med flere ubalancer, da jeg mødte hende for første gang.
Diabetes 2 - hendes sukkertal (langtidssukker) lå på 12 og Hanne gik til kontrol for sin diabetes 2.
Konstante og mange smerter i kroppen, dagligt. Hun var også under mistanke for at have fibromyalgi
Vejer 92 kilo til 166 cm
Nattesved så hun vågner flere gange om natten
Vores mål var i første omgang at få ubalancerne væk, ikke så meget at arbejde med overvægten, der nok skulle forsvinde lige så stille, når kroppen var kommet i balance.
Selvom Hanne nogle dage kom op på ca. 1 liter indtaget væske, var det slet ikke nok til det som hendes krop reelt skulle bruge. Da hun også drak kaffe, bør det ikke tælles med som sund væske, men modregnes i hendes reelle vandforbrug.
Sukkertal ligger nu på 7!
Hun har været til ny kontrol for sin diabetes og lægen mener nu at hun på sigt godt kan slippe sin medicin.
Lagt 2 typer medicin på hylden.
Nattesveden er væk, og temperaturen er igen normal, hele døgnet rundt.
Drikker dagligt 2,5 liter rent vand – 3 gange så meget som hun gjorde før.
Hanne tabte sig ikke så meget, kun ca. 3 kilo, særligt om livet er det røget mange centimeter, men der er en naturlig forklaring. Når kroppen er i en så stor ubalance som Hanne var, tænker den ikke på vægttab som den primære ting, men udrensning og genopbyggelse af syre/base balancen. Altså ubalancerne som Hanne havde kommer i første række, dernæst vægten!
Hendes mand, Peter har tabte på 6 uger, 12 kilo – ved at følge kostkombinering og nogenlunde samme kostplan som Hanne.
Min søn slap af med diabetes 1 med syre/base kost og Kangen vand
Da min 12 årige søn i august 2014 bliver indlagt og får stillet diagnosen Diabetes type 1, er det med besked om, at det ville betyde livslang (symptom) behandling med insulin. Som mor havde jeg rigtig svært ved at forestille mig og acceptere en fremtid for min søn med daglige insulininjektioner, udsigter til komplikationer og eventuelle følgevirkninger. Vi lærte at tælle kulhydrater og dosere insulin på sygehuset, og efter 14 dage blev vi udskrevet uden håb om bedring.
Sagen i egen hånd
Men jeg tænkte, at der måtte være et alternativ til konventionel medicin. Jeg havde hørt om et projekt hvor glutenfri kost havde en stabiliserende effekt på blodsukkerniveauet, og besluttede mig for at lave en videnskabelig litteratur søgning i relation til børn/unge med diabetes T1 og ernæring, i tiden hvor jeg havde orlov fra mit arbejde, for at få det her ”diabetesliv” kørt i stilling.
Grundlæggende har jeg haft fokus på kroppens syre/base balance. Hvis vi spiser for meget syredannende kost, i forhold til hvad kroppen kan udskille, kan bugspytkirtlen og hormonproduktionen blive påvirket i negativ retning. Hvis blodet indeholder for meget syre, vil det afgive syren til kroppens væv og det bliver til en syreophobning, der sætter immunsystemet på overarbejde, og det kan hurtigt overbelaste immunsystemet, således at man bliver sårbar overfor diabetes (og andre sygdomstilstande). I en sund krop bliver enzymer ved med at forny de insulinproducerende Betaceller, men ved ubalance kan Betacellerne dø og have svært ved at forny sig pga. de syreholdige omgivelser i kroppen.
Insulin er godt nok fremstillet til at være lig kroppens eget, men hvis man giver et raskt menneske insulininjektioner, vil det med stor sandsynlighed udvikle diabetes over tid. Hypotetisk tænkte jeg, at insulininjektioner ikke ville være det mest hensigtsmæssige i forhold til progressionen af diabetes. Men insulin er et livsvigtigt hormonstof og ikke noget at gamble med, og min søn er blevet fulgt af sygehuset hele vejen igennem; har løbende været til kontrol og fået foretaget diverse blodprøver. Vi har også selv målt blodsukker flere gange om dagen, for at sikre at der ikke var behov for at få tilført insulin.
I dag har vi en solid basisk kost og drikker også basisk vand (Kangen water). Dertil er der en række bestemte fødevarer, som er blodsukkerstabiliserende. Klorofyl fra grønne grøntsager er den naturlige daglige ”grønne medicin” herhjemme, sammen med en række supplementer for salt- og fedtsyrebalancen. Jeg har skåret ned på indtaget af kulhydrater, da alle slags kulhydrater bliver omdannet til glucose, som er en simpel form for sukker. Da min søn er i voksealderen, er det ikke helt Low-carb kost, da kulhydrater (de gode) er vigtige for vækst og udvikling.
Vi spiser ikke længere sukker og hvedemel. Så vidt muligt spiser vi ikke kød med undtagelse af fisk. Drikker ikke mælk, hvor calciumbehovet i stedet dækkes af mandler, broccoli mm.
Vi mangler ikke noget fra den gamle livsstil - tværtimod. Vi får stadig søde sager. Men det er overvejende produkter der indeholder naturlige sødemidler.
I et helt år har jeg eksperimenteret med opskrifter og fandt inspiration hos Lene Hansson. Hendes gluten reducerede brød, er også en del af vores daglige kost.
Der har ikke været behov for at få tilført insulin i over et år nu. Min søn er 100% insulinfri, og følger sin vækstkurve som han skal. Blodprøver viser at hans egen insulinproduktion er god og helt normal, som det ser ud nu. Livet er også blevet mere normalt for min søn, ved at han kan undgå at tage insulin. Jeg sover igen trygt om natten, men vi er stadig opmærksomme og fortsætter vores back to basic livsstil.
Linse fra “Familien på Bryggen” (TV3) tabte 19 kilo efter vitamintest og konsultation hos Lene Hansson.
God fordøjelse på blot en uge!
Min fordøjelsen fungerede rigtigt dårligt i mange år og jeg blev bare mere og mere humørsyg og energiforladt, samtidig med dårlig søvn. Jeg var totalt modløs og trist. Så i juni måned 2016 læste jeg en artikel i BT hvor Lene Hansson havde et fantastisk indlæg, omhandlende hvad der skal til for at få en velfungerende fordøjelse, mere energi og bedre humør.
For mig hang min dårlige fordøjelse meget sammen med en psykisk ubalance, der havde skabte fysisk ubalance. F.eks. gammel indestængt vrede som havde ophobet sig i maven, situationer hvor jeg ikke fik sagt fra.
Hele artiklen gav bare så meget mening for mig at jeg tænkte "Det er simpelt hen det her jeg skal, jeg skal have en tid hos Lene".
Jeg var hos Lene Hansson, i hendes Wellness Center i København, første gang den 27 juni 2016, gik i gang med kostomlægning samme dag.
Allerede i løbet af den første uge fik jeg:
Det gode humør kom tilbage
Større lethed i kroppen/maven
Efter 14 dage undgik jeg helt gluten og mælkeprodukter, og der blev min fordøjelse endnu bedre og jeg begyndte for første gang i mange år at sove rigtig godt, hele natten uden at vågne, det er simpelt hen pragtfuldt.
Med alle de helt fantastiske gode forbedringer jeg har mærket på krop og sjæl ved at kombinere min kost rigtigt, så er jeg MEGET motiveret til at fortsætte. Det er simpelt hen det bedste jeg har gjort for mig selv!!!
Mange års hjertesygdom i bedring uden medicin
Min kone og jeg hørte Lene Hansson ved et foredrag på Fuglebjerg Bibliotek i november, 2013. Da blev vi klar over at hun kunne hjælpe os, det var særlig mig, Kristian, der havde mange ubalancer som vi indså, at hun nok kunne ændre.
Vi vidste lidt om Lene's metoder og principper om det ”hele menneske” og i min situation, kunne jeg spørge mig selv; er min sygdom bare et hjerte der ikke vil ”opføre sig pænt” eller var der tale om et menneske der glemte at tage hensyn til sig selv?
Det Lene fortalte på foredraget ”Min hjertesag”, ramte mig, som var det mig hun talte om og allerede næste morgen startede vi med frugt til morgenmad, og endnu mere grønt end vi plejer (basemad)!
Mit hjerte har voldt mig problemer siden jeg var 8 år (jeg er i dag 66 år). Jeg er blevet opereret 3 gange gennem livet, sidste gang da var jeg 48 år, bl.a. fik jeg nye hjerteklapper. Op til den sidste operation fik jeg store problemer med lungerne. Efter operationen gik det dog meget godt, men ved forsøg på at starte på arbejde igen, fik jeg et voldsomt tilbageslag, problemer med koncentrationen, meget hurtigt stress symptomer, åndedrætsbesvær og lungebetændelse mange gange
Senere forhøjet blodtryk, for højt kolesterol, astma medicin, kohl inhalator og vandrivende piller for at rense lungerne. Det lykkedes at sænke kolesterol, ved kostomlægning, øget motion, hvilket er svært med lunger der ikke fungere.
Den første gang jeg så tog en regulær konsultation hos Lene Hansson, efter at have hørt hendes foredrag, var d. 20.2.2014. Jeg startede på "GO GREEN" kostplanen og fik ok fra min læge, angående kostplanen.
I konsultationen gennemgik vi min kost og levevis, ”nuværende foderstand” – og mål og vægt. Selvom jeg havde fulgt hendes kostprincipper så godt jeg kunne i de ca. 4 måneder der var gået efter foredraget, var der stadig noget der kunne rettes op på.
Fra det tidspunkt vi var til foredraget og til mødet med Lene, led jeg for en gang skyld ikke af nogen lungebetændelser (på trods af det kolde vejr), havde bedre luft ved gå turene, men det store skub kom ved konsultationen med Lene.
Mit mål var at slippe alt medicin for blodtryk, kolesterol, kohl / astma, vandrivende og oxapax for at dæmpe den stressende krop – i samråd med min egen læge.
Midlet var en 3 ugers kostplan for at regulere kolesterol, blodtryk og øget blodgennemstrømning.
Lenes syre/base mad virkede meget hurtigt, især på lungernes luft kapacitet.
Langsomt men sikkert nærmer jeg mig idealvægten.
De ovennævnte symptomer er væk.
3 mdr. senere er der kun ganske lidt vandrivende medicin tilbage.
På 3 måneder har jeg tabt 5 kilo
Der er en del at lave om på når man ændre sin livsstil, nye indkøb og vitaminer m.m., men det bliver man hurtigt vant til.
Jeg har kørt kostplanen tre gange, og er nu gået i gang med vores egen kostplan, som vi sammensætter efter Lene’s gode råd, nu har vi jo lært hvordan vi gør. Min kone lever også efter Lenes kost og vi kommer aldrig tilbage til vores” gamle mad”. Vi spiser nok kød to gange om ugen, og fisk ind imellem, ellers kun masser af grønt og rodfrugter. Men der er også plads til et glas rødvin en lørdag aften.
Jeg er nu i gang med at øve mig på at undgå situationer der stresser kroppen, som jo også er vigtigt!
Venlig hilsen Kristian Rudolf, Næstved, 2014
Rikke fik det bedre med sine ødemer, da hun stoppede sin proteinkur!
Alt for mange der spiser efter Palæo diæten, altså en meget proteinrig kost, døjer med store følger, af den proteinrige og syreholdige kost. Det skulle ellers virke på de overflødige kilo, at undgå kulhydrater helt, men for nogle går den kostform slet ikke.
Rikke Wael er en af dem, der i ca. 10 måneder har levet efter en meget proteinrig kostplan, hun fik af sin kostvejleder i hendes træningscenter (ikke hos Lene Hansson). Planen anbefalede hende dagligt at spise rigeligt af proteinrig mad. Bl.a. skulle hun dagligt spise skyr, skinke, oksekød, tatar, tun mousse, kyllingesalat, hytteost m.m., og gerne flere gange dagligt.
Rikke døjede efterfølgende, blot kort tid efter kurens begyndelse, med at have søvnproblemer, lav energi, uren hud i ansigtet, uregelmæssige toiletbesøg samt problemer med væskeophobninger i kroppen.
Rikke fortalte mig, at hun siden august har haft problemer med væske i kroppen og bliver direkte dårlig, så hun har gået til flere undersøgelser på hospitalet uden held. Hun kunne på en enkelt dag, tage et kilo på om dagen i væske, som særligt satte sig især i ansigt, på maven og hendes ben. Derfor ordinerede lægen vanddrivende piller Furix, når væsken blev for voldsom. At det kunne have noget med hendes syredannende og proteinrige kost at gøre, vidste Rikke ikke.
I Rikke Waels tilfælde, vejer hun 52 kilo og er faktisk lidt undervægtig (hun er 162 cm høj). Hun skal blot have 26,5 g protein på en dag, men gennem hendes proteinrige kostplan fra fitness centerets kostvejleder, fik hun dagligt mere end det dobbelte og nogen dage det tredobbelte.
Efter mindre end 14 dage med ny GO GREEN kostplan, der bygges op omkring grønsager, frugt og anden varieret kost, samt fokus på basedannende fødevarer, har Rikke smidt pillerne, og døjer ikke længere med væske, hovedpine eller dårlig nattesøvn. Hun er også nu regelmæssigt på toilettet og hendes hud er langt pænere at se på.
Rikke blev bange for at hun pludselig fik for lidt protein, derfor begyndte hu at spise som hun plejede, med det resultat, at hun igen fik problemer med ødemer. Nu efter ca. 6 måneder, har Rikke mærket efter, da lægerne intet kunne gøre ved hendes situation, og taget 14 dage på greenies, slow juices og safter, og endelig er væske helt forsvundet, og Rikke kan mærke bedring i humør og energi.
Heidi tabte 9 kilo på en måned og ændrede hele familiens spisevaner.
Heidi Scott Lundby starter hver morgen med en frisklavet smoothie. Sådan var det ikke for et år siden, men en dag bestemte byggeleder og mor til to fra Rønde sig for, at nu skulle det være. Hun ville tabe sig. Og så kom Lene Hansson ind i billedet.
Indtil teenageårerne kunne Heidi spise, hvad hun ville, uden at bekymre sig om tage så meget som et gram på. Uanset hvor meget eller hvor lidt hun spiste, og hvor meget og hvor lidt hun rørte sig, så gav det ikke noget udslag på vægten. Men det ændrede sig, da Heidi blev 15-16 år. ”Lige pludselig begyndte jeg at tage på. Til at starte med lagde jeg ikke mærke til det. Jeg havde jo altid været hende den høje slanke pige, men lige så stille og roligt begyndte kiloene at sætte sig,” fortæller Heidi og fortsætter: ”Det var først da mine omgivelser begyndte at bemærke, at mit tøj sad lidt strammere og der var en delle hist og her, der bulede frem, at det gik op for mig, at jeg havde taget på.” Fra at være slank blev Heidi lige pludselig buttet. ”Jeg har jo aldrig gået op i min vægt, så det var noget af et knæk for mit selvtillid, mit hoved kunne slet ikke følge med. Det skulle jeg lige vænne mig til.”
En cykeltur afgjorde det hele.
Og kiloene fortsatte med at hænge ved op i 20’erne og 30’erne, mens Heidi uddannede sig, fik fast job, mand og børn. 89 kilo pegede pilen på til sidst. Men det skulle alt sammen få en ende en lun sommeraften for et år siden. ”Min veninde og jeg cyklede hjem fra en hyggelig tøsekomsammen og så kom vi til at snakke. Hun ville gerne tabe sig ligesom jeg, og så blev vi enige om, at nu skulle det være.” Efter cykelturen begyndte Heidi at dyrke regelmæssig motion og notere sin kost ned i en dagbog. ”Det var virkelig en øjenåbner, for selvom jeg egentlig spiste sundt nok, når det kom til hovedmåltiderne, kunne jeg se, at mine mellemmåltider var et problem.” Det var først, da Heidi begyndte at regulere de små snacks i løbet af dagen og skære ned på indtaget af fx tørret frugt, hun kunne se en forandring på vægten. På knap 10 måneder røg der 12 kilo, men det var ikke nok for Heidi. ”Jeg ville gerne tabe i hvert fald 15 kilo mere, men det var ligesom om jeg ramte en mur. Uanset hvad jeg gjorde, hvor meget jeg trænede eller hvor sundt jeg spiste, så skete der bare ikke noget. Jeg kunne ikke tabe mig mere.” Men så kom Lene Hansson ind i billedet.
Kostvejledning gav det sidste
Da Lene Hansson i september sidste år eftersøgte testpersoner til et seksugers kostforløb i samarbejde med SuperBest, skyndte Heidi at gribe chancen. Hun skrev en mail og endte med at blive udvalgt. ”Til at starte med analyserede Lene min kost og gik mine tal igennem. Jeg fik blandt andet at vide, at min body-age var 51,” fortæller Heidi og understreger, at det ikke var særlig rart at få at vide, når man kun er 37 år. Men nederlag skulle hurtigt blive vendt til sejr, Lene Hansson satte Heidi i gang med 5:2 kuren, og der gik ikke lang tid, før hun kunne mærke en forandring. ”Jeg har længe gået og manglet energi, kørt træt i det om eftermiddagen og når det kom til aften, var jeg bare færdig,” fortæller Heidi. Men sådan er det ikke længere. ”Mit energiniveau har simpelthen fået et boost. Nu er det mig der er oppe, når ungerne er blevet puttet og manden er gået i seng. Jeg har bare en masse energi, jeg skal have brændt af. Det er skønt.” Og det kan også mærkes på bodyagen, kroppens biologiske alder. Og vægten. ”Jeg har tabt næsten 9 kilo mere på kun en måned, og min bodyage er helt nede på min egen alder, nemlig 37 år,” fortæller Heidi og afslutter med et smil: ”Nu er jeg pludselig slank igen, det er lidt underligt efter så mange år.”
Laura smed 28,5 kilo på 8 måneder og fik et lysere liv!
For 4 år siden fik jeg en depression og blev sygemeldt. Der fulgte en angstdiagnose med i kølvandet på depressionen. Jeg startede med antidepressiv medicin for 3 år siden, og har gået til psykiater der gav mig forskellige slags medicin.
Samtidig har jeg haft en spiseforstyrrelse, hvor jeg har overspist. Spiseforstyrrelsen og den antidepressive medicin gjorde at jeg fra at have 10 kg for meget på sidebenene, tog 30 kg på i løbet af 2,5 år. Min vægt var nu på 121 kg, og jeg havde ret svært ved at se mig ud af det. Angsten gjorde det ikke let at komme ned i træningscenteret, og depressionen gjorde at energien ikke var der.
I marts måned i år spurgte min ”papmor”, om jeg havde lyst og mod på at starte hos Lene Hansson. Jeg ved ikke hvad der gjorde at jeg sagde ja, for jeg har om nogen prøvet alverdens slankekure. Men måske var det tanken om ”bare at gøre noget”??
Vi aftalte en tid hos Lene i april, og siden har jeg været i fuld gang. Der er svære perioder, og nogle hvor det bare kører derudaf. Jeg har fået mod på livet igen, og har taget nogle store beslutninger. Hurtigt i forløbet har jeg fundet ud af, at Lenes principper ikke kun handler om kalorier og tabeller. Det handler om hele kroppen, tankerne og psyken. Og jeg har fundet ud af, at det er derfor den her ”måde” virker for mig.
Jeg er over halvejs mod mit mål, der er røget 28 kg af, og jeg har i den grad fået min energi tilbage. Jeg træner 5-10 timer om ugen i fitnesscenter - jeg kan simpelthen ikke lade være. Den antidepressive medicin er på hylden, den har jeg ikke rørt i 3 måneder. Jeg sover heller ikke middagslur (3 timer) mere – det er bare ikke nødvendigt længere. Jeg har fået mit liv tilbage ☺ Tak for kærlig støtte og puf i den rigtige retning Lene!!
Gudbjørg fik det bedre, efter mange år med Sklerose
“Tusind tak for din kostvejledning Lene!
Det har gjort mig mere glad, slankere og jeg har også fået mere styrke, kraft og bedre energi.”
Mit navn er Gudbjørg og jeg har disseminerede sklerose på snart 33. år. Jeg fik stillet diagnosen i en alder af blot 20 år. Sklerosen har været forholdsvis mild mod mig. Men i starten af forløbet, blev jeg dog helt lammet i thorakolumbalområdet og blev indlagt i 5 måneder. Dette resulterede i, at jeg skulle køres rundt i rullestol og kunne ikke tisse, uden medicin der kunne trække min blære sammen. På et tidspunkt var jeg næsten blind og døjede med mange andre komplikationer.
Gennem de nu 33 år med sklerose, har jeg gennemgående været meget træt og har haft besvær med at gå, på grund af min sygdom. Jeg har sovet meget og længe midt på dagen og har lidt meget koncentrationsbesvær. Ydermere har jeg haft nogle M.S. anfald som dobbelt syn, balance problemer, lammelse i benet m.v.
For omkring 2 måneder siden opsøgte jeg kostvejleder Lene Hansson i håb om bedre tider. Vi fokuserede på min kost som på daværende tidspunkt var meget syredannende og forkert sammensat.
Lene udarbejdede personligt en kostplan og lærte mig at spise sundt med enkle kostprincipper. Jeg begyndte at tage kosttilskud og spise grønt, samt drikke noget mere vand.
Efter nu kun 2 måneder er mit energiniveau, min koncentrationsevne og min balance forøget markant. Det har resulteret i at jeg i dag kan spille Golf og endda alle 18 huller på en fuld golf runde.
Jeg er ikke længere så træt, et behov for at lægge mig i løbet af dagen og folk omkring mig er begyndt at sige jeg ser godt ud og gå bedre
Jeg føler mig personligt mere lykkelig som en kombination af ovenstående og den faktor at jeg tabte mig 4 kg. på de kun 8 uger jeg kom hos Lene.
Jeg har nok altid vidst at sund mad kan gøre en forskel og også prøvet at holde mig til sund mad i kampen mod sklerosen. Dog er det som om at den kostplan og vejledning jeg har fået hos Lene Hansson gør mig mere frisk en hvad jeg ellers har forsøgt med.
Jeg skriver ikke denne historie fordi jeg vil opnå medlidenhed men fordi jeg gerne vil anbefale andre der døjer med lignende problemer at opsøge Lene Hansson og høre hvordan hun måske kan hjælpe dig.
Holbergsgade 24, 1057 København K
Online kurser i ernæring
Created and hosted by Group Online
Følg med på Facebook
Denne hjemmeside bruger cookies
På vores website bruges cookies til at huske dine indstillinger, statistik og personalisering af indhold. Denne information deles med tredjepart.
Ved fortsat brug af websiden godkender du brugen af cookies Læs mere her